รับมือกับแม่สามี/แม่ยายที่ชอบเถียงหรือชอบวิจารณ์ ร่วมมือกับสามี/ภรรยา รับมือกับปัญหาเรื่องการเลี้ยงลูก
ชวนแม่สามี/แม่ยายไปดื่มกาแฟหรือทานอาหารกลางวันด้วยกันแล้วอธิบายว่า คุณไม่อยากให้เกิดความเกลียดชังและคุณเองก็เคารพท่าน ค่อยๆ อธิบายอย่างใจเย็นว่าคุณรู้สึกว่าท่านเถียงคุณบ่อยๆ และถามว่าคุณต้องทำอย่างไรถึงจะแก้ปัญหาที่เกิดขึ้นได้ คุณอาจจะไม่ชอบคำตอบของท่าน แต่คุณก็จะได้ข้อมูลเชิงลึกของปัญหาที่ซ่อนอยู่  ถ้าแม่สามี/แม่ยายปฏิเสธอย่างแข็งขันว่าท่านไม่ได้เถียงคุณ ท่านก็อาจจะแค่ไม่รู้ตัวว่าท่านทำ ซึ่งก็อาจจะเป็นสิ่งที่บ่งบอกว่าท่านไม่ได้ตั้งใจที่จะพยายามวิพากษ์วิจารณ์คุณ เลิกพูดเรื่องนี้แล้วดูว่าพฤติกรรมของท่านเปลี่ยนไปไหมหลังจากที่คุณเกริ่นเรื่องนี้ให้ท่านรับรู้แล้ว ถ้าแม่สามี/แม่ยายบอกแค่ว่าท่านไม่ชอบคุณ คุณก็ทำอะไรไม่ได้มาก แสดงให้ท่านเห็นว่าคุณเป็นคู่ครองที่คู่ควรกับลูกของท่านด้วยการไม่เข้าไปโต้เถียงกับท่านและยอมรับความเห็นที่แตกต่าง ถ้าท่านไม่สามารถพูดคุยถึงปัญหาโดยไม่เริ่มทะเลาะได้ ขอให้สามี/ภรรยาไปคุยกับท่าน ขอให้เขาทำให้ท่านใจเย็นและเปิดช่องทางการสื่อสารกับท่าน ท่านอาจจะแค่รู้สึกอึดอัดที่จะต้องเล่าความเจ็บปวดของท่านให้คุณฟัง ถ้าท่านสื่อสารกันดีๆ ไม่ได้ อย่าไปร่วมวงทะเลาะด้วย เพราะแม่สามี/แม่ยายของคุณน่าจะพยายามหาเรื่องทะเลาะ ซึ่งจะกลายเป็นวงจรอุบาทว์ที่คุณต้องให้รางวัลท่านด้วยการให้ในสิ่งที่ท่านต้องการ ถ้าแม่สามี/แม่ยายหาเรื่องคุณตอนที่คุณอยู่ต่อหน้าสามี/ภรรยาหรือลูกๆ แสดงให้ท่านเห็นว่าคุณจะไม่ปล่อยให้ท่านปฏิบัติกับคุณอย่างไม่เป็นธรรมด้วยการยืนหยัดปกป้องตัวเอง ใช้น้ำเสียงหนักแน่นและเคารพในการชี้ให้เห็นว่า ท่านกำลังประพฤติตัวไม่เหมาะสมและเน้นไปที่พฤติกรรมของท่านมากกว่าสาระของการโต้เถียง  เช่น ถ้าท่านพูดว่า “เธอนี่ไม่เคยจำได้เลยนะว่าเกิดอะไรขึ้นบ้าง ทำไมเธอถึงได้เป็นคนเลอะเลือนไม่มีระเบียบขนาดนี้” ให้ตอบโต้ด้วยการพูดว่า “คุณแม่ครับ ผมไม่ทราบนะครับว่าทำไมคุณแม่ถึงคิดว่าการทำให้สามีของลูกขายหน้าถึงเป็นเรื่องที่เหมาะสม แต่มันเป็นสิ่งที่รับไม่ได้ครับ เพราะฉะนั้นกรุณาหยุดเถอะครับ” ชี้ให้เห็นว่ามันมีช่วงเวลาและสถานที่ที่เหมาะจะคุยเรื่องยากๆ เหล่านี้ พูดว่า “ไว้เราค่อยคุยเรื่องนี้กันส่วนตัวแบบผู้ใหญ่คุยกันเถอะครับ แต่ผมจะไม่นั่งตรงนี้แล้วเถียงกันต่อหน้าแขก” ถ้าท่านพยายามที่จะเถียงกันต่อหน้าแขกและเรื่องที่เถียงกันก็เป็นเรื่องไร้สาระหรือไม่สำคัญ ก็แค่ปล่อยให้ท่านพูดไปและตอบกลับให้สั้นที่สุด ท่านจะทำให้ทุกคนเห็นแค่ว่าท่านโกรธมากแค่ไหนในขณะที่คุณแสดงให้เห็นว่าคุณมีเหตุผลและนิ่งมากแค่ไหน และมันอาจจะส่งผลให้ท่านใจเย็นลงเมื่อท่านเห็นว่าคุณไม่ตอบโต้  วิธีนี้เป็นกลยุทธ์ที่ได้ผลดีมากเป็นพิเศษหากคุณมีปัญหาในการโน้มน้าวใจให้สามี/ภรรยาเห็นว่าเรื่องนี้เป็นปัญหา เมื่อแม่สามี/แม่ยายของคุณพูดประมาณว่า “ฉันไม่อยากเชื่อเลยว่าเธอไม่พาลูกไปเข้าค่ายภาคฤดูร้อน ทำไมเธอถึงไม่ใส่ใจความต้องการของลูกเสียบ้าง” ให้พูดกลับไปว่า “ยังไงคะคุณแม่” เพื่อให้ท่านร่ายต่อและปล่อยให้ท่านทำตัวโง่ๆ เพราะคุณจะดูเป็นคนมีเหตุผลที่เปิดรับคำแนะนำ ในขณะที่ท่านจะไม่ต่างอะไรกับเด็กที่ชอบชวนทะเลาะ ถ้าแม่สามี/แม่ยายเป็นคนชอบวิพากษ์วิจารณ์ เรื่องมาก หรือชอบเถียงอยู่แล้ว คุณก็อาจจะแค่วางแผนเพื่อลดพฤติกรรมและรับมือกับมัน แต่ถ้ามันเป็นพฤติกรรมที่ไม่เคยเกิดขึ้นมาก่อนและพุ่งเป้ามาที่คุณคนเดียว ก็เป็นไปได้ว่าอาจจะมีปัญหาที่ซ่อนอยู่และต้องพูดคุยกันให้ชัดเจน พูดคุยกับสามี/ภรรยาเพื่อให้คุณเข้าใจแม่สามี/แม่ยายมากขึ้น ถ้าคุณกังวลว่าจะเข้าเรื่องอย่างไรดี ให้พูดประมาณว่า “ฉันมีเรื่องอยากคุยกับคุณเกี่ยวกับท่าทีของแม่คุณ แต่ฉันไม่ได้ชวนทะเลาะนะ แค่อยากจะพูดถึงปัญหาที่เกิดขึ้นเพื่อดูว่าเรามีทางแก้หรือเปล่า” การเผชิญหน้าร่วมกับสามี/ภรรยาเป็นการสื่อให้แม่สามี/แม่ยายรู้ว่า พฤติกรรมของท่านเป็นสิ่งที่รับไม่ได้ ถ้าสามี/ภรรยาของคุณเป็นฝ่ายเผชิญหน้ากับปัญหาก่อน มันก็จะเป็นการส่งสัญญาณให้รู้ว่าคุณทั้งคู่ต่างรับรู้ถึงปัญหา ขอให้สามี/ภรรยาไปพูดคุยกับท่านเป็นการส่วนตัวเพื่อดูว่าเขาเจอต้นตอของปัญหาหรือเปล่า แต่ถ้าสามี/ภรรยาของคุณไม่สบายใจที่จะเป็นคนกลาง อย่างน้อยก็ขอให้เขาคอยช่วยเหลือคุณเวลาที่ท่านล้ำเส้น  ขอให้สามี/ภรรยากลับมาเล่าให้คุณฟังหลังจากที่เขาพูดคุยกับแม่เป็นการส่วนตัว เพราะเขาอาจจะได้ข้อมูลสำคัญว่าอะไรที่เป็นต้นตอของปัญหา บอกสามี/ภรรยาว่า “ฉันคิดว่าถ้าเป็นคุณไปคุยกับท่านน่าจะง่ายกว่าฉันไปคุยเอง ถ้าคุณเข้าไปคุยกับท่านก่อนแล้วหาว่าอะไรที่ทำให้ท่านมีท่าทีที่ไม่ดีกับฉัน ฉันก็อาจจะจับเข่าคุยกับท่านได้ง่ายขึ้น” อย่าดุ่ยๆ เข้าไปแล้วเริ่มพูดคุยหรือเถียงกับแม่สามี/แม่ยายเลยโดยไม่ได้ปรึกษาสามี/ภรรยาของคุณก่อน เพราะถ้าคุณล้ำเส้นหรือร่วมวงเถียงกับแม่สามี/แม่ยายโดยไม่ได้ตกลงเรื่องแผนรับมือกันก่อน คุณก็อาจจะทำให้สามี/ภรรยาไม่พอใจได้ ตัดสินใจว่าคุณจะเผชิญหน้า เบี่ยงเบน หรือหลีกเลี่ยงปัญหาหรือไม่ร่วมกันเพื่อเพิ่มโอกาสที่คุณจะทำได้สำเร็จ แม้ว่าคุณจะอยากจัดการกับปัญหาด้วยการเข้าไปคุยกับแม่สามี/แม่ยายเป็นการส่วนตัว คุณก็ควรปรึกษาสามี/ภรรยาก่อน เพราะเขาอาจจะมีเคล็ดลับหรือคำแนะนำว่าจะต้องพูดคุยกับท่านอย่างไร และคุณก็ควรบอกเขาไว้ล่วงหน้าเผื่อว่าแม่สามี/แม่ยายของคุณมาปรึกษาเขาหลังจากที่คุณคุยกับท่านแล้ว แม่สามี/แม่ยายของคุณมีประสบการณ์เลี้ยงลูกมาอย่างโชกโชน เป็นไปได้ว่าท่านอาจจะมีท่าทีที่ไม่ดีใส่คุณเพราะท่านรู้สึกว่าคุณไม่เคารพท่านด้วยการเพิกเฉยหรือไม่ขอคำแนะนำจากท่าน ถามท่านว่าท่านจะสอนลูกๆ ว่ายน้ำหรือหาโรงเรียนเตรียมอนุบาลอย่างไร ถึงคุณจะไม่ได้ทำตามคำแนะนำของท่าน แต่ท่านก็อาจจะผ่อนคลายลงมาบ้างเมื่อท่านเห็นว่าความคิดเห็นของท่านสำคัญ ความคิดเห็นอย่างเช่น “เธอต้องหาโรงเรียนเอกชนดีๆ ให้ลูกนะ” คุณก็สามารถเอาน้ำเย็นเข้าลูบได้อย่างรวดเร็วด้วยคำตอบง่ายๆ ว่า “หนูจะจำไว้ค่ะ!” หรือ “การศึกษาเป็นเรื่องสำคัญ เดี๋ยวหนูจะกลับไปคิดค่ะ!” วิธีนี้จะช่วยลดความหมายที่ซ่อนอยู่ในความคิดเห็นของท่านด้วยการทำให้มันดูเหมือนไม่ใช่ปัญหา ถ้าท่านพูดอะไรที่คุณเองก็เห็นด้วย ให้พูดออกมาดังๆ ความคิดเห็นอย่างเช่น “ลูกๆ เธอนี่โตไวจัง!” ก็แค่ตอบกลับไปว่า “ใช่เลยค่ะ!” แม่สามี/แม่ยายของคุณอาจจะรู้สึกเหมือนโดนจ้ำจี้จ้ำไชถ้าคุณมีข้อกำหนดและคำแนะนำในการช่วยดูลูกๆ ยาวเป็นหางว่าว แม่สามี/แม่ยายของคุณก็ทำหน้าที่เลี้ยงดูสามี/ภรรยาของคุณได้เป็นอย่างดี เพราะฉะนั้นเชื่อใจท่านหน่อย คุณอาจจะกลัวที่ต้องทิ้งลูกไว้กับคนอื่นตอนที่ลูกยังเล็ก แต่ท่านก็อาจจะรู้สึกถึงการไม่เคารพกันได้ถ้าคุณมีรายการสิ่งที่ต้องทำหรือคำเตือนเต็มไปหมด
สื่อสารกับแม่สามี/แม่ยายโดยการถามว่าปัญหาที่ซ่อนอยู่คืออะไร. ขอให้สามี/ภรรยาไปพูดคุยกับท่านถ้าท่านเป็นคนสื่อสารไม่เป็น. ยืนหยัดปกป้องตัวเองถ้าท่านวิพากษ์วิจารณ์คุณในที่สาธารณะ. เลือกวงทะเลาะให้ดีเพื่อพิสูจน์ว่าท่านเป็นส่วนหนึ่งของปัญหา. พูดคุยกับสามี/ภรรยาว่าเรื่องนี้เป็นปัญหามาโดยตลอดไหม. ถ้าท่านพุ่งเป้ามาที่คุณคนเดียว ขอให้สามี/ภรรยาคอยช่วยคุณหรือเข้าไปคุยกับท่าน. วางแผนเพื่อแก้ไขปัญหาร่วมกัน. ขอคำแนะนำเรื่องการเลี้ยงลูกแม้ว่าคุณจะไม่ได้ตั้งใจทำตาม. พยายามเห็นด้วยกับความคิดเห็นของแม่สามี/แม่ยาย แม้ว่าท่านจะวิพากษ์วิจารณ์มากเกินไปก็ตาม. พิจารณาคำแนะนำของคุณในการดูแลลูกๆ.
https://www.wikihow.com/Deal-With-a-Difficult-Mother-in-Law https://www.wikihow.com/Deal-With-a-Difficult-Mother-in-Law https://www.wikihow.com/Deal-With-a-Difficult-Mother-in-Law
Coping with an Argumentative or Critical Mother-in-Law Collaborating with Your Spouse Handling Issues with Child-Rearing